Kronologija Prvog svjetskog rata



1914.
 28.6. - Sarajevski atentat na nadvojvodu Franca Ferdinanda, verovatnog naslednika Austro-ugarskog prestola, koji je ubijen zajedno sa svojom ženom, nadvojvodkinjom Sofijom.
 23.7. - Austro-Ugarska šalje ultimatum Srbiji. Srbija, računajući na pomoć Rusije, odbija neke tačke ultimatuma i objavljuje mobilizaciju.
 28.7. - Austro-Ugarska objavljuje rat Srbiji. Rusija objavljuje mobilizaciju. Veliki rat počinje.
 31.7. - Nemačka traži da Rusija prekine mobilizaciju. Rusija odgovara da je mobilizacija usmerena samo protiv Austro-Ugarske.
 1.8. - Nemačka objavljuje rat Rusiji i započinje mobilizaciju; Italija proglašava svoju neutralnost; Nemačka i Otomansko carstvo potpisuju tajni sporazum o savezništvu.
 2.8. - Nemačka napada Luksemburg.
 3.8. - Nemačka objavljuje rat Francuskoj i napada Belgiju da bi došla sa boka francuskoj vojsci. Velika Britanija protestvuje zbog kršenja neutralnosti Belgije, koja je garantovana sporazumom.
 4.8. - Velika Britanija objavljuje rat Nemačkoj.
 5.8. - Crna Gora objavljuje rat Austro-Ugarskoj; Otomansko carstvo zatvara Dardanele.
 5.8. - 16.8. - Nemačka opseda i zauzima tvrđavu Lijež u Belgiji.
 6.8. - Austro-Ugarska objavljuje rat Rusiji. Srbija objavljuje rat Nemačkoj.
 7.8. - Britanske ekspedicione snage stižu u Francusku.
 9.8. - Crna Gora objavljuje rat Nemačkoj.
 11.8. - Francuska objavljuje rat Austro-Ugarskoj.
 14.8. - 24.8. - Granične bitke. Nemačka pobeđuje britanske ekspedicione snage i Petu francusku armiju.
 16.8. - 19.8. - Srbija pobeđuje Austro-Ugarsku u bici na Ceru.
 17.8. - Ruska vojska ulazi u Istočnu Prusku. Bitka kod Staluponena.
 17.8. - 2.9. - Bitka kod Tanenberga: ruska vojska je teško poražena od strane Nemačke.
 20.8. - Nemačka zauzima Brisel.
 22.8. - Austro-Ugarska objavljuje rat Belgiji.
 23.8. - Japan objavljuje rat Nemačkoj.
 23.8. - 25.8. - Bitka kod Krasnika. Austro-ugarska Prva armija pobedila rusku Četvrtu armiju.
 24.8. - 7.9. - Nemci opsedaju i zauzimaju tvrđavu Mauberž.
 25.8. - Japan objavljuje rat Austro-Ugarskoj.
 26.8. - Britanske i francuske snage napadaju Togolend, nemački protektorat u zapadnoj Africi.
 26.8. - 27.8. - Bitka kod Le Kateua. Saveznici se povlače.
 26.8. - 11.9. - Bitka kod Lemberga. Rusi zauzimaju Lavov.
 27.8. - 7.11. - Bitka kod Cingtaa. Britanske i japanske snage zauzimaju nemačku luku Cingtao u Kini.
 28.8. - Britanska mornarica dobija Prvu bitku u Heligolandskom zalivu, Severno more.
 29.8. - 30.8. - Bitka kod Sent Kventina, uredno povlačenje Saveznika.
 30.8. - Novi Zeland okupirao Nemačku Samou (kasnije Zapadna Samoa).
 3.9. - 11.9. - Austro-Ugarski poraz u bici kod Rava Ruške.
 5.9. - 12.9. - Prva bitka na Marni. Nemačko napredovanje ja Parizu je zaustavljeno, označavajući krah Šlifenovog plana.
 7.9. - 14.9. - Bitka kod Masurijnaskih jezera. Ruska vojska se povlači iz Istočne Pruske uz teške gubitke.
 8.9. - 17.9. - Drugi Austro-Ugarski pokušaj da napadne Srbiju doživljava neuspeh.
 11.9. - 21.9. - Australijske snage zauzele Nemačku Novu Gvineju.
 13.9. - Južno-afričke trupe započele napad na nemačku Jugozapadnu Afriku.
 13.9. - 28.9. - Prva bitka na Aisnei se završava obostrukim povlačenjem. Počinje trka ka moru.
 14.9. - Erih fon Falkenhajm zamenjuje Helmuta fon Moltkea na mestu načelnika nemačke Vrhovne komande.
 17.9. - Započinje opsada Pržemisla.
 28.9. - 10.10. - Nemci opsedaju i zauzimaju Antverpen.
 29.9. - 31.10. - Bitka na rijeci Visli.
 16.10. - 31.10. - Bitka kod Isera. Francuske i belgijske snage osigurale obale Belgije.
 19.10. - 22.11. - Prva bitka kod Ypresa završava Trku do mora. Nemci su sprečeni da ne stignu da Kalea i Denkerka.
 1.11. - Rusija objavljuje rat Otomanskom carstvu. Bitka kod Koronela; odred krstarica Fon Špea pobeđuje flotu britanske mornarice pod Kristijanom Kredokom.
 2.11. - Prva bitka na Atlantiku. Velika Britanija počinje pomorsku blokadu Nemačke.
 3.11. - Crna Gora objavljuje rat Otomanskom carstvu.
 3.11. - 5.11. Fon Letou-Vorbekove nemačke kolonijalne snage pobeđuju britance u bici kod Tange, Nemačka Istočna Afrika.
 5.11. - Francuska i Velika Britanija objavljuju rat Otomanskom carstvu.
 6.11. - Austro-Ugarska zauzima Beograd.
 9.11. - Bitka kod Kokosa, severoistočni Indijski okean. Australijska krstarica Sidnej uništila nemačku krstaricu Emden.
 11.11. - 6.12. - Bitaka kod Lvova.
 3.12. - 15.12. - Kolubarska bitka. Srbija vraća Beograd.
 7.12. - Izjava srpske vlade o ratnim ciljevima Srbije.
 8.12. - Bitka kod Foklandskih ostrva. Fon Špeova flota poražena od strane britanske mornarice.
 16.12. - Nemačka flota bombarduje Skarboro i Hartpul, Engleska.
 29.12. - 2.1. - Rusija pobeđuje u bici kod Sarikamiza, Kavkaz.

1915. 
 2.1. - Rusija započinje ofanzivu u Karpatima. Ona će se nastaviti do 12.4.a.
 19.1. - Prvi napad cepelinima na Veliku Britaniju.
 24.1. - Bitka kod Doger Beka između britanske i nemačke flote.
 28.1. - 3.2. - Turci ne uspevaju da zauzmu Suecki kanal.
 4.2. - Nemačka počinje podmornički rat protiv trgovačkih brodova.
 7.2. - 22.2. - Druga bitka kod Masurijanskih jezera. Ruska 10. armija je poražena.
 19.2. - Britanski francuski mornarički napad na Dardanele.
 10.3. - 13.3. - Bitka kod Nov Šapela. Nakon početnih uspeha, britanska ofanziva je zaustavljena.
 22.3. - Završila se opsada Pržemisla. Rusi su zauzeli tvrđavu.
 22.4. - 25.5. - U Drugoj bici kod Ipresa, Nemci prvi put koriste hemijsko oružje.
 25.4. - Britanske snage se iskrcavaju kod rta Hel, blizu Galipolja. Potpisan Londonski ugovor između Antante i Italije.
 28.4. - Prva bitka kod Kritija. Savezničko napredovanje je odbijeno.
 1.5. - 3.5. - Bitka kod Gorlice-Tarnova; nemačke trupe pod komandom generala Makenzena probijaju ruske linije u Galiciji.
 6.5. - 8.5. - Druga bitka kod Kritija. Savezničko napredovanje je još jednom odbijeno.
 7.5. - Britanski putnički brod Lujzitanija potopljen od strane nemačke podmornice.
 10.5. - Austro-Ugarska pobedila Rusiju kod Jaroslava. Lavov je opet u austrijskim rukama.
 12. maj - Vindhuk, glavni grad nemačke Jugozapadne Afrike su okupirale južnoafričke trupe.
 23.5. - Italija objavljuje rat Austro-Ugarskoj.
 4.6. - Treća bitka kod Kritije. Još jedan neuspeh Antante. Rusi napuštaju Pržemisl.
 22.6. - Gorlice-Tarnovska ofanziva. Makenzen još jednom probija ruske linije u području Lavova.
 23.6. - 7.7. - Prva bitka na Soči
 27.6. - Austro-Ugarska ponovo ulazi u Lavov.
 28.6. - 5.7. - Britanci pobeđuju u bici kod Gali Ravine.
 9.7. - Nemačke snage u Jugozapadnoj Africi su se predale.
 18.7. - 3.8. - Druga bitka na Soči
 5.8. - Nemci zauzimaju Varšavu.
 6.8. - 29.8. - Bitka kod Sari Baira. Poslednji pokušaj Britanaca da osvoje Galipoljsko poluostrvo.
 1.9. - Nemci suspenduju neograničen podmornički rat.
 8.9. - Nikolaj II smenjuje velikog vojvodu Nikolaja Nikolajeviča sa mesta vrhovnog komadanta ruske vojske i sam preuzima to mesto.
 25.9. - 28.9. - Bitka kod Lusa. Velika britanska ofanziva doživljava neuspeh.
 6.10. - Srbiju napadaju Nemačka, Austro-Ugarska i Bugarska.
 14.10. - Bugarska obljavljuje rat Srbiji.
 15.10. - Velika Britanija objavljuje rat Bugarskoj.
 16.10. - Francuska objavljuje rat Bugarskoj.
 18.10. - 4.11. - Treća bitka na Soči.
 19.10. - Italija i Rusija objavljuju rat Bugarskoj.
 27.10. - Francuska armija se iskrcava kod Soluna i uz pomoć britanskih i italijanskih trupa, uspostavlja Solunski front.
 10.11. - 2.12. - Četvrta bitka na Soči.
 22.11. - 25.11. - Bitka kod Ktesifona.
 27.11. - Srpska vojska je poražena. Ona će se povući do Jadranskog mora i evakuisaće je italijanska i francuska mornarica.
 7.12. - Počinje opsada Kata od strane Otomanskog carstva.
 19.12. - Daglas Hejg zamenjuje Džona Frenča na mestu komadanta britanskih ekspedicionih snaga.

1916. 
 6.1. - Mojkovačka bitka
 8.1. - 16.1. - Austro-Ugarska napada Crnu Goru.
 9.1. - Galipoljska kampanja se završava porazom Saveznika i otomanskom pobedom.
 11.1. - Krf zaposedaju Saveznici.
 24.1. - Rajnhard Šir je imenovan komadantom nemačke Hočenflote.
 25.1. - Kapitulacija Crne Gore.
 27.1. - Regrutacija uvedena u Veliku Britaniju Zakonom o vojnoj službi.
 13.2. - 16.2. - Bitka kod Erzuruma
 21.2. - počinje Verdenska bitka.
 28.2. - Nemački Kamerun se predao.
 1.3. - Nemačka nastavlja neograničeni podmornički rat.
 1.3. - 15.3. - Peta bitka na Soči.
 8.3. - Bitka kod Dulajle; britanski napori da izbave Kat ne uspevaju.
 18.4. - Počinje ofanziva kod jezera Naroč.
 23.4. - Uskršnji ustanak irskih pobunjenika protiv Velike Britanije.
 29.4. - Britanske snage opsednute u Kutu se predaju Otomanskom carstvu.
 10.5. - Nemačka suspenduje neograničeni podmornički rat.
 15.5. - 10.6. - Austro-Ugraska ekspedicija u Trentinu.
 31.5. - 1.6. - Bitka kod Jitlanda između britanske Velike flote i nemačke Hočenflote.
 4.6. - Počinje Brusilovljeva ofanziva.
 5.6. - Počinje Arapski ustanak u Hedžasu. Britanski brod HMS Hempšir potopljen kod Orknijskih ostrva; lord Kičener umire.
 10.6. - Paolo Boseli nasleđuje Antonija Salandra na mestu premijera Italije.
 1.7. - Počinje bitka na Somi.
 2.7. - Bitka kod Erzikana.
 14.7. - Bitka kod izbočine Bazentin (deo bitke na Somi).
 23.7. - 7.8. - Bitka kod Pozijea (deo bitke na Somi).
 3.8. - 5.8. - Bitka kod Romanijea. Otomanski napad na Britance na Sinaju ne uspeva.
 3.8. - 17.8. - Šesta bitka na Soči. Italijani su zauzeli Goricu (9. avgust).
 18.8. - 5.9. - Bitka kod Giljemonta (deo bitke na Somi).
 27.8. - Italija objavljuje rat Nemačkoj. Rumunija ulazi u rat na strani Antante. Njena armija će biti poražena za nekoliko nedelja.
 29.8. - Paul fon Hinderburg zamenjuje Erih fon Falkenhajma mestu načelnika štaba nemačke vojske.
 6.9. - Centralne sile stvaraju zajedničku komandu.
 9.9. - Bitka kod Ginšija (deo bitke na Somi).
 10.9. - 19.11. - Saveznička ofanziva na Solunskom frontu.
 14.9. - 17.9. - Sedma bitka na Soči.
 15.9. - Bitka kod Flers-Korseleta (poslednja ofanziva u bici na Somi); Britanci prvi put koriste tenkove u istoriji.
 20.9. - Brusilovljeva ofanziva se završava sa značajnim ruskim uspesima.
 25.9. - Bitka kod Morvala (deo bitke na Somi).
 26.9. - 28.9. - Bitka kod izbočine Dijepval (deo bitke na Somi).
 30.9. - Srpska vojska osvojila Kajmakčalan.
 1.10. - 5.11. - Bitka kod Le Transloja (deo bitke na Somi).
 9.10. - 12.10. - Osma bitka na Soči.
 24.10. - Francuzi zauzimaju Fort Duamont blizu Verdena.
 1.11. - 4.11. - Deveta bitka na Soči.
 13.11. - 15.11. - Bitka kod Ankre (poslednja faza bitke na Somi)
 18.11. - Bitka na Somi se završava sa ogromnim gubicima na obe strane i bez pobednika.
 21.11. - Umire Franjo Josip I, a nasleđuje ga Karlo I.
 25.11. - Dejvid Biti zamenjuje Džona Dželikoa na mestu komadanta Velike flote. Dželiko postaje Prvi lord mora.
 5.12. - 7.12. - Premijer Velike Britanije Henri Eksvit podnosi ostavku i nasleđuje ga Dejvid Lojd Džordž.
 6.12. - Nemci zauzimaju Bukurešt.
 13.12. - Rober Nivel zamenjuje Žozefa Žofra na mestu vrhovnog komadanta francuske vojske.
 23.12. - Bitka kod Magdhabe na Sinajskom poluostrvu.
 27.12. - Togolend je podeljen u britansku i francusku administrativnu zonu.
 29.12. - Grigorij Raspućin je ubijen.

1917. 
 9.1. - Bitka kod Rafe; Britanci su isterali Turke sa Sinaja.
 16.1. - Nemački ministar spoljnih poslova Artur Zimerman šalje telegram svom ambasadoru u Meksiku, dajući mu instrukcije da predloži meksičkoj vladi savez protiv SAD.
 1.2. - Nemačka nastavlja neograničeni podmornički rat.
 21.2. - 25.3. - Toplički ustanak u Srbiji.
 23.2. - Druga bitka kod Kuta; Britanci ponovo osvajaju grad.
 25.2. - 5.4. - Nemci se povlače do Hinderburgove linije.
 1.3. - Ars fon Štrausenberg zamenjuje Konrada fon Hecendorfa na mestu načelnika štaba austro-ugarske vojske.
 8.3. - 11.3. - Britanci osvajaju Bagdad.
 15.3. - Ruski car Nikolaj II abdicira. Imenovana privremena vlada.
 26.3. - Prva bitka kod Gaze; Britanski napori da se zauzme grad ne uspevaju.
 2.4. - 5.6. - Solunski proces protiv pukovnika Dragutina Dimitrijevića Apisa i članova Crne ruke.
 6.4. - SAD objavljuju rat Nemačkoj.
 9.4. - 12.4. - Kanađani postižu značajnu pobedu u bici kod izbočine Vimi.
 16.4. - 9.5. - Druga bitka kod Ajzne (Nivelova ofanziva) se završava katastrofom i za francusku vojsku i njenog komadanta Robera Nivela.
 19.4. - Druga bitka kod Gaze. Otomanske linije su izdržale britanski napad.
 29.4. - 20.5. - Serija pobuna u francuskoj vojsci.
 5.5. - 15.5. - Saveznička ofanziva na Solunskom frontu.
 9.5. - 16.5. - Bitka kod Arasa; Britanci su napali dobro utvrđenu nemačku liniju bez postizanja strateškog proboja.
 12.5. - 6.6. - Deseta bitka na Soči.
 15.5. - Filip Peten zamenjuje Robera Nivela na mestu vrhovnog komadanta francuske vojske.
 23.5. - Bitka kod Maunt Hermade.
 7.6. - 8.6. - Britanci ponovo osvajaju izbočinu Mesina.
 10.6. - 29.6. - Bitka kod Maunt Ortigara.
 12.6. - Grčki kralj Konstantin I Grčki abdicira.
 25.6. - Prvi američki vojnici se iskrcavaju u Francuskoj.
 1.7. - 19.7. - Ofanziva Kerenskog ne uspeva; to je poslednja ruska inicijativa u ratu.
 6.7. - Arapski pobunjenici predvođeni Lorensom od Arabije osvajaju jordansku luku Akaba.
 20.7. - Krfska deklaracija o budućnosti Kraljevine Jugoslavije.
 31.7. - Počinje bitka kod Pašendala.
 6.8. - 20.8. - Bitka kod Marasetija.
 18.8. - 28.8. - Jedanaesta bitka na Soči.
 8.9. - Puč generala Kornilova u Rusiji ne uspeva.
 27.9. - 28.9. - Bitka kod Ramadija.
 25.10. - 4.11. - Bitka kod Kaporeta. Austrijanci i Nemci probijaju italijanske linije. Italijanska vojska je poražena i povlači se do reke Pjave.
 30.10. - Vitorio Emanuele Orlando nasleđuje Paola Boselija ne mestu premijera Italije.
 31.10. - 7.11. - Treća bitka kod Gaze; Britanci probijaju otomanske linije.
 2.11. - Balfurova deklaracija; britanska vlada podržava plan za jevrejski "nacionalni dom" u Palestini.
 5.11. - Saveznici se dogovaraju da uspostave Vrhovni ratni savet u Versaju.
 7.11. - Počinje Oktobarska revolucija u Rusiji. Boljševici osvajaju vlast.
 8.11. - Armando Dijaz zamenjuje Luiđija Kadoma na mestu vrhovnog komadanta italijanske vojske.
 9.11. - 28.12. - Prva bitka na Pjavi; Austrijanci i Nemci bezuspešno pokušavaju da pređu reku.
 10.11. - Bitka kod Pašendala se završava nerešeno.
 13.11. - Žorž Klemanso zamenjuje Pola Penleva na mestu premijera Francuske.
 17.11. - Druga bitka u Heligolanskom zalivu.
 20.11. - 3.12. - Bitka kod Kambrea. Britanski napad ne uspeva i bitka se završava nerešenim ishodom.
 7.12. - SAD objavljuju rat Austro-Ugarskoj.
 8.12. - 26.12. - Bitka sa Jerusalim; Britanci ulaze u grad (11. decembar).
 23.12. - Rusija sklapa primirje sa Nemačkom.

1918. 
 8.1. - Vudro Vilson daje predlog svojih 14 tačaka.
 18.1. - Borbe se nastavljaju na Istočnom frontu.
 21.2. - Britanci zauzimaju Jerihon.
 3.3. - U Brest-Litovsku, Lav Trocki potpisuje mir sa Nemačkom.
 21.3. - Prva faza Prolećne ofanzive. Nemci stiču Pirovu pobedu.
 23.3. - 7.8. - Artiljerijska bombardovanja Pariza.
 26.3. - Francuski maršal Ferdinand Foš imenovan Vrhovnim komadantom savezničkih snaga.
 4.4. - 30.4. - Druga faza Prolećne ofanzive; rezultat je razočaravajuć za Nemce.
 7.5. - Bukureštanski mir između Rumunije i Centralnih sila; nikada neće biti usvojen.
 27.6. - 6.6. - Treća bitka na Aisnei (treća faza Prolećne ofanzive); nakon početnih uspeha, nemačko napredovanje je zaustavljeno.
 9.6. - 12.6. - Poslednja faza Prolećne ofanzive; uprkos značajnim teritorijalnim osvajanjima, Nemci nisu postigli svoje strateške ciljeve.
 13.6. - 23.6. - Druga bitka na Pijavi; austro-ugarska ofanziva je odbijena.
 15.7. - 5.8. - Druga bitka na Marni i poslednja nemačka ofanziva na Zapadnom frontu, koja nije uspela kada su Francuzi krenuli u protivnapad.
 8.8. - 11.8. - Bitka kod Amijena, prva faza Stodnevne ofanzive.
 12.9. - Bitka kod Havrinkora, faza Stodnevne ofanzive.
 15.9. - Početak ofanzive na Solunskom frontu; srpska vojska vrši provoj.
 18.9. - 10.10. - Bitka na Hinderburgovoj liniji, faza Stodnevne ofanzive. Saveznici se probijaju kroz nemačke linije.
 19.9. - 21.9. - Bitka kod Megida; Britanci osvajaju Palestinu.
 26.9. - 11.11. - Ofanziva Mesa-Argon, poslednja faza Stodnevne ofanzive i Prvog svetskog rata.
 29.9. - Saveznici probijaju bugarske linije kod Dobrog Polja.
 30.9. - Bugarska potpisuje primirje sa Saveznicima.
 1.10. - Britanci ulaze u Damask.
 20.10. - Nemačka suspenduje podmornički rat.
 24.10. - 4.11. - Bitka kod Vitorija-Veneta. Austro-Ugarska vojska je razbijena. Italijani ulaze u Trento i iskrcavaju se u Trstu.
 29.10. - Vilhelm Grener zamenjuje Eriha Ludendorfa na mestu Hiderburgovog zamenika.
 29.10. - Pobune u nemačkoj Floti viskog mora.
 30.10. - Otomansko carstvo potpisuje primirje sa saveznicima.
 3.11. - Austro-Ugarska potpisuje primirje sa Italijom, koje stupa na snagu 4. novembra.
 9.11. - Nemački car Vihelm II abdicira. Proglašena je republika.
 10.11. - Austro-Ugarski car Karl I abdicira.
 11.11. - Nemačka potpisuje primirje. Kraj borbi.
 12.11. - Austrija proglašava republiku.
 14.11. - Čehoslovačka proglašava svoju nezavisnost. Nemačke podmornice su zarobljene.
 21.11. - Nemačka Flota visokog mora se predala Velikoj Britaniji.
 23.11. - 12 dana nakon primirja, general Letou-Vorbek predaje svoju nepobeđenu armiju kod Aberkoma u današnjoj Zambiji.
 27.11. - Nemci se povlače iz Belgije.
 1.12. - Proglašena Kraljevina Srba, Hrvata i Slovenaca.

1919. 
 3.1. - Fejsal-Vajcmanov sporazum između Arapa i Jevreja u Palestini i na Bliskom Istoku.
 18.1. - Mirovna konferencija počinje u Parizu.
 25.1. - Prihvaćen predlog da se osnuje Liga naroda.
 21.6. - Nemačka Flota visokog mira je potopljena u tesnacu Skapa.
 28.6. - Versajski mir između Saveznika i Nemačke.
 8.7. - Nemačka usvaja Versajski mir.
 21.7. - Velika Britanija usvaja Versajski mir.
 10.9. - Sen-Žermenski mir između Saveznika i Austrije.
 27.11. - Nolijski mir između Saveznika i Bugarske.

1920. 
 10.1. - Prvi sastanak Lige naroda održan u Njujorku. Zvaničan kraj Prvog svetskog rata. Uspostavljen Slobodan grad Dancig.
 21.1. - Pariska konferencija se završava.
 10.2. - Referendum vraća Severni Šlezvig Danskoj.
 19.4. - 26.4. - Konferencija u San Remu oko mandata Lige naroda u bivšim otomanskim teritorijama na Bliskom istoku.
 4.6. - Trijanonski mir između Saveznika i Mađarske.
 10.8. - Mir u Sevru između Saveznika i Otomanskog carstva. Mir nije priznao Turki nacionalni pokret, koji je smatrao vladu u Istambulu nelegitimnom.
 8.9. - Gabrijele D'Anuncio proglaša u Rijeci italijansko regenstvo Kvarnera.
 1.11. - Sedište Lige naroda premešteno u Ženevu.
 12.11. - Rapalski mir između Italije i Jugoslavije. Zadar je pripojen Italiji i uspostavljena je Slobodna teritorija Rijeke.
 15.11. - Liga naroda drži svoju prvo generalno zasedanje.

1921. 
 13.10. - Karski mir između boljševičke Rusije i Turske.

1922. 
 6.2. - Vašingtonski pomorski sporazum, koji ograničava težinu brodova, potpisale Francuska, Italija, Japan, Velika Britanija i Sjedinjene Države.
 10.4. - 19.5. - Đenovska konferencija. Predstavnici 34 zemlje diskutuju o ekonomiji pre Velikog rata.
 16.4. - Rapalski mir između Nemačke i boljševičke Rusije normalizuje diplomatske odnose.
 11.9. - Karski mir usvojen u Jermeniji.

1923. 
 24.7. - Mir u Lozani između Saveznika i Turske, naslednice Otomanskog carstva. On zamenjuje mir u Sevru.

1924. 
 27.1. - Rimski sporazum između Italije i Jugoslavije. Rijeka je pripojena Italiji, a obližnji grad Sušak je predat Jugoslaviji.

Prvi svjetski rat